Sveitakeppni Bridsfélags Borgarfjarðar heldur áfram Nú er lokið tveimur kvöldum af alls 6 í aðalsveitakeppni Bridsfélags Borgarfjarðar . Það fyrirkomulag var haft á myndun sveita að pör voru dregin saman að þessu sinni . Góða forystu eftir tvö kvöld hafa Borgnesingarnir Guðmundur A og Guðjón ásamt Stefáni og Sigurði Má með 119 stig . Í öðru sæti eru Anna og Kristján ásamt Sveini og Magnúsi með 106 stig og í þriðja sæti með 102 stig eru Þorsteinn og Guðmundur sem spila með Agli og Sindra . Fjórðu með 100 stig eru Magnús B og Séra Brynjólfur ásamt Varmlendingunum Guðmundi og Flemming .